CELEX: 31991R1288
Language: el
Date: 1991-05-14 00:00:00
Title: Κανονισμός (ΕΟΚ) αριθ. 1288/91 της Επιτροπής της 14ης Μαΐου 1991 για κατάταξη εμπορευμάτων στη συνδυασμένη ονοματολογία

Avis juridique important

|

31991R1288

Κανονισμός (ΕΟΚ) αριθ. 1288/91 της Επιτροπής της 14ης Μαΐου 1991 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 122 της 17/05/1991 σ. 0011 - 0012 Φινλανδική ειδική έκδοση: Κεφάλαιο 2 τόμος 8 σ. 0019  Σουηδική ειδική έκδοση: Κεφάλαιο 2 τόμος 8 σ. 0019 

ΚΑΝΟΝΙΣΜΟΣ ( ΕΟΚ ) αριθ . 1288/91 ΤΗΣ ΕΠΙΤΡΟΠΗΣ  της 14ης Μαΐου 1991  για κατάταξη εμπορευμάτων στη συνδυασμένη ονοματολογίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1056/91 ( 2 ), και ιδίως το άρθρο 9,  Εκτιμώντας :  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του  παρόντος κανονισμού -  ότι ο κανονισμός ( ΕΟΚ ) αριθ . 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας - ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη  ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών -  ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της  στήλης 3 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα .  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 14 Μαΐου 1991 . Για την Επιτροπή  Christiane SCRIVENER  Μέλος της Επιτροπής  ( 1 ) ΕΕ αριθ . L 256 της 7 . 9 . 1987, σ . 1 . ( 2 ) ΕΕ αριθ . L 107 της 27 . 4 . 1991, σ . 10 .    ΠΑΡΑΡΤΗΜΑ    Περιγραφή εμπορευμάτων  Κατάταξη  Κωδικός ΣΟ  Αιτιολογία      ( 1 )  ( 2 )  ( 3 )      1 . Πλακίδια για εναλλασσόμενα εργαλεία που αποτελούνται από ένα συμπαγές στρώμα συνθετικού διαμαντιού μόνιμα τοποθετημένου σε υπόστρωμα μεταλλικού καρβιδίου .  8207 90 10  Η κατάταξη καθορίζεται από τις  διατάξεις των γενικών κανόνων 1, 2 α ) και 6 για την ερμηνεία της συνδυασμένης ονοματολογίας και από τα κείμενα των κωδικών ΣΟ 8207, 8207 90 και 8207 90 10 .  Τα είδη αυτά επειδή έχουν το εργαζόμενο μέρος από συνθετικό διαμάντι δεν μπορούν να καταταχθούν στον κωδικό ΣΟ 8209 .  2 . Έγχρωμη οθόνη απεικόνισης ( MONITOR ) που μπορεί να δέχεται αποκλειστικά και μόνο σήματα από κεντρική μονάδα αυτόματης μηχανής  επεξεργασίας πληροφοριών . Αυτή δεν έχει τη δυνατότητα αναπαραγωγής έγχρωμης εικόνας από σύνθετο σήμα εικόνας ( Composite video signal ).  8471 92 90  Η κατάταξη καθορίζεται από διατάξεις των γενικών κανόνων 1 και 6 για την ερμηνεία της συνδυασμένης  ονοματολογίας της σημείωσης 5 στοιχείο β ) του κεφαλαίου 84 και από τα κείμενα των κωδικών ΣΟ 8471, 8471 92 και 8471 92 90 .  3 . Πληκτρολόγιο για αυτόματη μηχανή επεξεργασίας πληροφοριών που παρουσιάζεται στο δικό του περίβλημα . Η μονάδα αυτή εισόδου δεν  έχει αυτόματη ηλεκτρική τροφοδότηση, οπότε για να λειτουργεί πρέπει να προσαρμόζεται με καλώδιο σύνδεσης στην κεντρική μονάδα αυτόματης μηχανής επεξεργασίας πληροφοριών .  8471 92 90  Η κατάταξη καθορίζεται από τις διατάξεις των γενικών κανόνων 1 και 6  για την ερμηνεία της συνδυασμένης ονοματολογίας της σημείωσης 5 στοιχείο β ) του κεφαλαίου 84 και από τα κείμενα των κωδικών ΣΟ 8471, 8471 92 και 8471 92 90 . ( Βλέπε επίσης επεξ . σημειώσεις του ΕΣ, κλάση 84.71 ).  4 . Θερμαντικές ταινίες για την αυτόματη  ρύθμιση της θερμοκρασίας των υγρών, που αποτελούνται από ένα χάλκινο αγωγό, 1,9 mm2 μία αγώγιμη αυτορρυθμιζόμενη ίνα, ένα μονωτικό περίβλημα φθοροπολυμερούς υλικού, μια επικασσιτερωμένη χάλκινη λωρίδα διατομής ισοδύναμης 2.8 mm2 και ένα εξωτερικό  φθοροπολυμερές φύλλο που καλύπτει τη λωρίδα . Με την θερμαντική αυτή ταινία διαφοροποιείται θερμαντική ισχύ σε κάθε σημείο του κυκλώματος σε συνάρτηση με την θερμοκρασία που επικρατεί στο εν λόγω σημείο . Γενικώς προορίζονται να τυλιχθούν γύρω από  σωληνώσεις .  8516 80 90  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας και από τα κείμενα των κωδικών ΣΟ 8516, 8516 80 και 8516 80 90 .  5 . Κεφαλές οπτικής ανάγνωσης για συσκευές  αναπαραγωγής ήχου με ακτίνες λέιζερ που αποτελούνται από δίοδο λέιζερ και φωτοδίοδο και ενσωματώνονται σ' ένα μεταλλικό περίβλημα με όχι περισσότερο από δέκα ακίδες σύνδεσης .  8522 90 91  Η κατάταξη καθορίζεται από τις διατάξεις των γενικών κανόνων 1  και 6 για την ερμηνεία της συνδυασμένης ονοματολογίας και από τα κείμενα των κωδικών ΣΟ 8522, 8522 90 και 8522 90 91 .  Αυτές οι κεφαλές οπτικής ανάγνωσης είναι συναρμολογήσεις διόδων και σαν τέτοιες δεν μπορούν να καταταχθούν στον κωδικό ΣΟ 8541 .  6 . Φωτογραφική μηχανή μιας χρήσεως, που αποτελείται από πλαστική θήκη διαστάσεων 98 x 58 x 35 mm, που περικλύει ένα  φωτοευαίσθητο 24 στάσεων 35 mm φωτογραφικό φιλμ, και φέρει αντικειμενικό φακό, έναν εμφρακτήρα με σύστημα απελευθέρωσης του, ένα προσοφθάλμιο σύστημα σκόπευσης, μία ένδειξη αριθμού στάσεων και ένα μοχλό εκτύλιξης ρόλου . Η θήκη δεν μπορεί να  ξαναχρησιμοποιηθεί μετά το άνοιγμα .  9006 53 00  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας και από τα κείμενα των κωδικών ΣΟ 9006 και 9006 53 00 .  7 . Συσκευή με την ονομασία  "συντονιστής μουσικών ήχων" που έχει τα ακόλουθα χαρακτηριστικά :  - προσφέρει αρκετές μεθόδους ρύθισης και δύο λειτουργίες μεταφοράς που προσαρμόζονται σε μία σειρά από μουσικά όργανα,  - ενσωματώνει ένα μικρόφωνο, ένα ταλαντωτή χαλαζία, ένα ενδεικτικό όργανο μέτρησης συχνότητας και διόδους εκπομπής φωτός,  - μπορεί επίσης να ενσωματώνει ένα μεγάφωνο και  - έχει κλίμακα ρύθμισης επτά οκτάβων ( από 32.7 έως 395.1 Hz ).  9209 10 00  Η κατάταξη καθορίζεται από τις διατάξεις των γενικών κανόνων 1, 4 και 6 για την ερμηνεία της συνδυασμένης ονοματολογίας και από τα κείμενα των κωδικών ΣΟ 9209 και 9209 10 00 .